

**Р Е П У Б Л И К А С Р Б И Ј А**

**ОСНОВНО ЈАВНО ТУЖИЛАШТВО**

**А. бр.120/22**

**Дана: 21.02.2022. године**

**М И О Н И Ц А**

**ИНФОРМАТОР О РАДУ**

**Основног јавног тужилаштва у Мионици**

**У Мионици, 21.02.2022. године**

**С А Д Р Ж А Ј:**

**I ОСНОВНИ ПОДАЦИ О ДРЖАВНОМ ОРГАНУ И ИНФОРМАТОРУ.**

**П ОРГАНИЗАЦИОНА СТРУКТУРА.**

**IП ОПИС ФУНКЦИЈА СТАРЕШИНА.**

**IV ОПИС ПРАВИЛА У ВЕЗИ СА ЈАВНОШЋУ РАДА.**

**V СПИСАК НАЈЧЕШЋЕ ТРАЖЕНИХ ИНФОРМАЦИЈА ОД ЈАВНОГ ЗНАЧАЈА.**

**VI ОПИС НАДЛЕЖНОСТИ, ОВЛАШЋЕЊА И ОБАВЕЗА.**

**VП ОПИС ПОСТУПАЊА У ОКВИРУ НАДЛЕЖНОСТИ, ОВЛАШЋЕЊА И ОБАВЕЗА.**

**VIII НАВОЂЕЊЕ ПРОПИСА.**

**IХ УСЛУГЕ КОЈЕ ОРГАН ПРУЖА ЗАИНТЕРЕСОВАНИМ ЛИЦИМА.**

**Х ПОСТУПАК РАДИ ПРУЖАЊА УСЛУГА.**

**ХI ПРЕГЛЕД ПОДАТАКА О ПРУЖЕНИМ УСЛУГАМА.**

**ХII ПОДАЦИ О ПРИХОДИМА И РАСХОДИМА.**

**ХШ ПОДАЦИ О ЈАВНИМ НАБАВКАМА.**

**ХIV ПОДАЦИ О ДРЖАВНОЈ ПОМОЋИ.**

**ХV ПОДАЦИ О ИСПЛАЋЕНИМ ПЛАТАМА, ЗАРАДАМА И ДРУГИМ ПРИМАЊИМА.**

**XVI ПОДАЦИ О СРЕДСТВИМА РАДА.**

**ХVП ЧУВАЊЕ НОСАЧА ИНФОРМАЦИЈА.**

**ХVIII ВРСТЕ ИНФОРМАЦИЈА У ПОСЕДУ.**

**ХIХ ВРСТЕ ИНФОРМАЦИЈА КОЈИМА ДРЖАВНИ ОРГАН ОМОГУЋАВА ПРИСТУП.**

**ХХ ИНФОРМАЦИЈЕ О ПОДНОШЕЊУ ЗАХТЕВА ЗА ПРИСТУП ИНФОРМАЦИЈАМА.**

**XXI ПРЕЛАЗНЕ И ЗАВРШНЕ ОДРЕДБЕ.**

**I ОСНОВНИ ПОДАЦИ О ДРЖАВНОМ ОРГАНУ И ИНФОРМАТОРУ**

**Назив:** Основно јавно тужилаштво у Мионици

**Адреса седишта:** ул. Војводе Мишића бр. 28, 14242 Мионица

**Матични број:** 17865722

**ПИБ:** 108347805

**Адреса електронске поште:** [osjtmio@mts.rs](mailto:osjtmio@mts.rs)

За тачност и потпуност података које садржи информатор, правилну израду и његово редовно ажурирање одговорно лице је Основни јавни тужилац у Основном јавном тужилаштву из Мионице, Снежана Јовановић.

Овлашћено лице за поступање по захтевима за слободан приступ информацијама од јавног значаја је Невена Радосављевић, виши тужилачки сарадник.

Овлашћено лице за сарадњу са новинарима и јавним гласилима је Основни јавни тужилац у Основном јавном тужилаштву у Мионици, Снежана Јовановић, чији је контакт телефон 014/34-222-33.

Увид у информатор се може остварити и штампана копија информатора набавити у управи Основног јавног тужилаштва у Мионици, на адреси Ул. Војводе Мишића број 28.

Основно јавно тужилаштво у Мионици нема web-адресу путем које се може преузети информатор у електронском облику.

**II ОРГАНИЗАЦИОНА СТРУКТУРА**

**Шематски приказ организационе структуре Основног јавног тужилаштва у Мионици**

Основно јавно тужилаштво у Мионици основано је Законом о седиштима и подручјима судова и јавних тужилаштава ("Службени гласник РС", број 101/2013)*,* а са радом је почело 01.01.2014. године.

Радом основног јавног тужилаштва руководи основни јавни тужилац који га и представља пред другим органима, институцијама и грађанима. Основни јавни тужилац руководи тужилачком управом, надзире рад одељења, службе за опште послове и секретаријат, остварује стални увид у рад јавног тужилаштва као целине и појединачан рад заменика и запослених и предузима мере за правилно, благовремено и ефикасно обављање послова у основном јавном тужилаштву, у складу са законом и Правилником о управи у јавним тужилаштвима.

Јавни тужилац одређује организацију и рад јавног тужилаштва, одлучује о правима по основу рада заменика јавног тужиоца и о радним односима особља у јавном тужилаштву, стара се о одржавању самосталности у раду и угледу јавног тужилаштва и врши друге послове на које је овлашћен законом или другим прописом.

Одлуком Народне скупштине Републике Србије донетом 15.05.2017. године, за Основног јавног тужиоца у Основном јавном тужилаштву у Мионици је изабрана је Снежана Јовановић, која је на ово функцију ступила у ОЈТ у Мионици дана 01.06.2017. године.

Заменик јавног тужиоца може вршити сваку радњу у кривичном поступку за коју је овлашћен јавни тужилац, без посебног овлашћења или пуномоћја и сноси одговорност за своје поступке.

Одлуком Државног већа тужилаца о броју заменика јавних тужилаца од 02.12.2013. године („Службени гласник РС“ бр. 106 од 05.12.2013. године), којом је одређен број заменика јавних тужилаца у Републичком јавном тужилаштву, апелационим јавним тужилаштвима, вишим јавним тужилаштвима, основним јавним тужилаштвима, Тужилаштву за организовани криминал и Тужилаштву за ратне злочине, предвиђено је да Основно јавно тужилаштво у Мионици има два заменика јавног тужиоца.

Одлуком Нродне скупштине РС, која је објављена У Сл.гласнику РС број 50/19 од 25.07.2019.г. Марина Антонић је изабрана за заменика јавног тужиоца у Основном јавном тужилаштву у Мионици. Други заменик јавног тужиоца Вукашин Вујичић решењем Вишег јавног тужилаштва у Ваљеву А.бр.653/20 од 20.10.2020. године распоређен је за поступање у предметима из стварне и месне надлежности Основног јавног тужилаштва у Мионици.

Према ***Правилнику о унутрашњем уређењу и систематизацији радних места у Основном јавном тужилаштву у Мионици* А *бр. 348/15 од 25.12.2015. године***,донетом од стране тада В.Ф. Основног јавног тужиоца у Мионици,за обављање послова из делокруга овог тужилаштва систематизовно је 6 радних места, са 6 запослених.

Полазећи од врсте, обима и сложености послова у тужилаштву и потребе законитог, ажурног и ефикасног рада, у тужилаштву се образују следеће организационе јединице:

* кривично одељење,
* писарница,
* рачуноводство,
* доставна служба.

**Кривично одељење**

У кривичном одељењу обављају се послови и задаци из надлежности основног јавног тужилаштва у кривичним и другим предметима.

У кривичном одељењу су систематизована следећа радна места:

1. виши тужилачки сарадник у звању самосталног саветника

- број извршилаца: 1

2. административно-технички секретар у звању референта

- број извршилаца: 1

Виши тужилачки сарадник помаже јавном тужиоцу и заменику јавног тужиоца, израђује нацрте аката, прима на записник пријаве, поднеске и изјаве грађана и самостално или под надзором врши послове предвиђене законом и другим прописима, као и послове управе по налогу јавног тужиоца.

Јавни тужилац или заменик јавног тужиоца кога он одреди, надзире рад тужилачког сарадника.

На радном месту вишег тужилачког сарадника је запослена Невена Радосављевић, решењем Основног јавног тужилаштва А.бр.760/21 од 31.12.2021.године.

На радно место административно-техничког секретара је распоређена Ана Ћосић.

**Писарница**

У писарници се обављају административни послови, врши експедовање поште, воде уписници и евиденције о кретању предмета, врши израда годишњих и периодичних извештаја о раду, достава и експедиција и архивирање завршених предмета, пријем писмена и дактилографски послови у вези са радом и потребама тужилаштва, као и други послови везани за рад писарнице.

У писарници су систематизована следећа радна места:

1. Уписничар у звању референта

- број извршилаца: 1

2. записничар у звању референта

- број извршилаца: 1

На радном месту уписничара у ОЈТ Мионица запослена је Марија Божић, а на радном месту записничар Зорица Ускоковић.

**Рачуноводство**

У рачуноводству се обављају послови из области финансијско-рачуноводственог пословања, као и послови набавке, вођења и чувања финансијске документације, економата и депозита, у складу са постојећим прописима.

У рачуноводству је систематизовано следеће радно место:

1. радно место за финансијско пословање у звању референта

- број извршилаца: 1

На овом радном месту у ОЈТ Мионица је запослена Ксенија Петровић.

**Доставна служба**

У доставној служби врше се послови разношења поште.

За доставну службу систематизовано је следеће радно место:

1. достављач у звању намештеника IV врсте

- број извршилаца: 1

На овом радном месту у ОЈТ Мионица је запослен Радиша Миливојевић.

Правилником о унутрашњем уређењу и систематизацији радних места у Основном јавном тужилаштву у Мионици није предвиђено радно место „техничар за ИТ подршку“.

За ово тужилаштво, није систематизовано ни радно место „спремачице“, за радника који би обављао послове одржавања чистоће, као ни радно место „стражара“, а послове одржавања чистоће на основу уговора о делу обавља Станојка Михаиловић.

**III ОПИС ФУНКЦИЈА СТАРЕШИНА**

Функцију јавног тужилаштва врши Основни јавни тужилац Снежана Јовановић.

Јавни тужилац је носилац управе у јавном тужилаштву и одговоран је за правилан и благовремен рад јавног тужилаштва, у складу са законом и Правилником о управи у јавним тужилаштвима. У складу са чл. 12 ст. 3 Закона о јавном тужилаштву, сви у јавном тужилаштву су подређени јавном тужиоцу.

Јавни тужилац одређује организацију и рад јавног тужилаштва, одлучује о правима по основу рада заменика јавног тужиоца и о радним односима особља у јавном тужилаштву, отклања неправилност и одуговлачење у раду, стара се о одржавању самосталности у раду и угледу јавног тужилаштва и врши друге послове на које је овлашћен законом или другим прописом.

Јавног тужиоца који је одсутан или спречен да руководи јавним тужилаштвом замењује заменик јавног тужиоца одређен годишњим распоредом послова.

Ако није одређено или нема услова да се одреди ко руководи јавним тужилаштвом уместо јавног тужиоца, непосредно виши јавни тужилац одређује руководиоца из реда заменика јавних тужилаца.

Одредбом члана 24 Закона о јавном тужилаштву предвиђено је да јавни тужилац може своме заменику издати обавезно упутство за рад и поступање. Обавезно упутство јавни тужилац издаје у писменој форми и мора да садржи образложење за његово издавање. Заменик јавног тужиоца који сматра да је обавезно упутство незаконито и неосновано може изјавити приговор са образложењем непосредно вишем јавном тужиоцу у року од осам дана од дана пријема упутства. Приговор се подноси преко јавног тужиоца који је издао обавезно упутство и који је дужан да у року од три дана од дана пријема приговора преиспита обавезно упутство које је издао.

Колегијум јавног тужилаштва сачињавају јавни тужилац и сви заменици јавног тужиоца у том јавном тужилаштву. Колегијум јавног тужилаштва сазива и њиме руководи јавни тужилац или заменик јавног тужиоца којег он одреди. Јавни тужилац је дужан да сазове колегијум јавног тужилаштва на захтев најмање трећине својих заменика.

Колегијум јавног тужилаштва одлучује ако је присутно најмање две трећине заменика јавног тужиоца, а одлука је пуноважна ако за њу гласа већина присутних чланова.

Колегијум јавног тужилаштва надлежан је да:

- даје мишљење Државном већу тужилаца о кандидатима за заменике јавног  
тужиоца у свом тужилаштву;

- разматра извештај о раду јавног тужилаштва за претходну годину;

- разматра питања од значаја за стручно усавршавање носилаца јавнотужилачке функције и особља, као и организацију јавног тужилаштва;

- разматра питања од значаја за успешно обављање и распоред послова, усклађивање рада и унапређења метода рада у циљу ажурности;

- разматра обавезна упутства непосредно вишег јавног тужиоца и општа обавезна упутства, правна схватања суда, примену нових прописа и предлаже издавање општих потребних упутстава за рад;

- разматра спорна правна питања и заузима правне ставове ради уједначења јавнотужилачке праксе;

– разматра програм и план рада јавног тужилаштва, као и годишњи извештај о раду;

– разматра и друга питања од значаја за рад јавног тужилаштва.

Основно право и основна дужност јавног тужиоца је гоњење учинилаца кривичних дела.

За кривична дела за која се гони по службеној дужности јавни тужилац је надлежан да:

1. руководи предистражним поступком;

2. одлучује о непредузимању или одлагању кривичног гоњења;

3. спроводи истрагу;

4. закључи споразум о признању кривичног дела и споразум о сведочењу;

5. подиже и заступа оптужбу пред надлежним судом;

6. одустане од оптужбе;

7. изјављује жалбе против неправноснажних судских одлука и да подноси ванредне правне лекове против правноснажних судских одлука;

8. предузима друге радње одређене Закоником о кривичном поступку.

**IV ОПИС ПРАВИЛА У ВЕЗИ СА ЈАВНОШЋУ РАДА**

Порески идентификациони број (ПИБ) ОЈТ у Мионици је: 108347805.

Радно време Основног јавног тужилаштва у Мионици је од 7,30 до 15,30 часова. Ипак, поједине процесне радње у поступку које се сматрају хитним и не трпе одлагање спровешће се без обзира на утврђено радно време.

Седиште ОЈТ у Мионици је на адреси: ул. Војводе Мишића бр. 28, 14242 Мионица

Адреса електронске поште је: [osjtmio@mts.rs](mailto:osjtmio@mts.rs)

**Контакт подаци**

**1. Основни јавни тужилац**

**Снежана Јовановић**

Тел. 014/34-222-33

**2. Заменик јавног тужиоца**

**Марина Антонић**

014/ 34-222-34

**3**. **Заменик јавног тужиоца**

**Вукашин Вујичић**

Тел. 014/34-222-33

**4. Радник на радном месту за финансијско пословање**

**Ксенија Петровић**

Тел. 014/34-22-630

Одредбом члана 48 Закона о јавном тужилаштву прописано је да је рад јавног тужиоца и заменика јавног тужиоца јаван, ако законом није другачије прописано.

Јавно тужилаштво обавештава јавност о стању криминалитета и другим појавама које запази у раду, у складу са Правилником о управи у јавним тужилаштвима.

Када сматра да јавност треба да буде упозната са поступањем јавног тужилаштва, јавни тужилац ће о томе обавестити јавност под условом да тиме не штети интересима поступка или не угрожава приватност учесника поступка. Јавно тужилаштво обавештава јавност о питањима из своје надлежности.

Члановима 61 - 65. Правилника о управи у јавним тужилаштвима прописане су дужности јавног тужиоца према грађанима.

Основно јавно тужилаштво у Мионици организује свој рад тако да грађани могу на ефикасан начин остварити своја права и законом заштићене интересе из надлежности јавног тужилаштва.

Јавно тужилаштво је дужно да од грађана прима поднеске или на записник узима кривичне пријаве, предлоге и друге изјаве ради предузимања радњи на које су овлашћени. Уколико су пријава, предлог и изјава саопштени телефоном или електронском поштом, сачиниће се службена белешка.

Јавна тужилаштва су дужна да од грађана примају молбе, притужбе, предлоге и друге поднеске којима се подносиоци обраћају јавном тужилаштву, ради заштите и ефикасног остварења својих права, правних интереса и обавеза. Ако се из изјаве може закључити да она није основана, поучиће се о томе лице које даје изјаву. Ако и после ове поуке лице не одустане од давања изјаве, изјава ће се примити на записник и поука забележити у спису, а потом донети одлука.

Јавни тужилац или заменик кога он одреди врши пријем грађана и даје обавештења у одређено време које је означено на огласној табли јавног тужилаштва или на други начин и изузетно ван предвиђеног времена кад јавни тужилац процени да је то неопходно.

Грађане који се интересују о стању поступка и одлукама по предметима датим у рад појединим заменицима јавног тужиоца, могу примити и дати потребна обавештења заменицима јавног тужиоца који поступају у тим предметима.

Приликом давања обавештења не могу се давати изјаве о исходу поступка, нити оцене о правилности судских и радњи других органа или о одлукама суда и ових органа.

Радници у писарници могу на основу података из уписника давати само обавештења на која их овласти јавни тужилац или заменик јавног тужиоца кога он одреди.

По захтевима грађана за издавање уверења и потврда о чињеницама о којима јавна тужилаштва воде евиденцију, јавна тужилаштва ће поступати без одлагања.

Поједини списи из предмета или предмети у којима јавни тужилац поступа могу се дати на разматрање само лицима која за то имају оправдани интерес. Овим лицима се може дати фотокопија списа.

Дозволу за разматрање предмета или издавање фотокопије списа даје јавни тужилац или заменик јавног тужиоца кога он одреди. При давању одобрења водиће се рачуна о фази у којој се налази поступак по предмету и о интересима редовног одвијања поступка.

Разматрање списа у предмету врши се под контролом радника писарнице.

При давању на разматрање списа, из предмета ће се издвојити забелешке и запажања обрађивача предмета по појединим питањима, нацрти одлука и други списи чија се садржина не може саопштити.

Грађани су дужни да надокнаде трошкове и нужне издатке настале разматрањем или фотокопирањем списа према тарифи коју пропише министарство надлежно за правосуђе.

Јавни тужилац обавештава јавност на начин који неће довести до одавања тајних података. Приликом обавештавања јавности мора се водити рачуна о интересима морала, јавног поретка, националне безбедности, заштити малолетних лица, приватног живота и националним осећањима.

**Законом о слободном приступу информацијама од јавног значаја** је прописано да јавност има право на приступ информацијама од јавног значаја. Информацијом од јавног значаја сматра се свака информација коју јавност има оправдани интерес да зна, а којом располаже орган јавне власти, у овом случају тужилаштво.

Међутим, у складу са чланом 9 Закона о слободном приступу информацијама од јавног значаја, тужилаштво неће тражиоцу омогућити остваривање права на приступ информацијама од јавног значаја, ако би тиме: угрозио живот, здравље, сигурност или које друго важно добро неког лица; угрозио, омео или отежао спречавање или откривање кривичног дела, оптужење за кривично дело, вођење преткривичног поступка, вођење судског поступка, извршење пресуде или спровођење казне или који други правно уређени поступак или фер поступање или правично суђење. У тим случајевима тужилаштво ће донети решење о одбијању захтева за слободан приступ информацијама од јавног значаја са образложењем због чега тужилаштво ограничава приступ информацијама од јавног значаја.

Орган власти не мора тражиоцу омогућити остваривање права на приступ информацијама од јавног значаја, ако се ради о информацији која је већ објављена и доступна у земљи или на интернету. У том случају, орган власти ће у одговору на захтев означити носач информације (број службеног гласила, назив публикације и сл.), где је и када тражена информација објављена, осим ако је то општепознато (чл. 10 Закона о слободном приступу информацијама од јавног значаја).

Орган власти неће тражиоцу омогућити остваривање права на приступ информацијама од јавног значаја ако тражилац злоупотребљава права на приступ информацијама од јавног значаја, нарочито ако је тражење неразумно, често, када се понавља захтев за истим или већ добијеним информацијама или када се тражи превелики број информација (чл. 13 наведеног Закона).

Орган власти неће тражиоцу омогућити остваривање права на приступ информацијама од јавног значаја ако би тиме повредио право на приватност, право на углед или које друго право лица на које се тражена информација лично односи, осим:

1) ако је лице на то пристало;

2) ако се ради о личности, појави или догађају од интереса за јавност, а нарочито ако се ради о носиоцу државне и политичке функције и ако је информација важна с обзиром на функцију коју то лице врши;

3) ако се ради о лицу које је својим понашањем, нарочито у вези са приватним животом, дало повода за тражење информације (чл. 14 Закона).

**V СПИСАК НАЈЧЕШЋЕ ТРАЖЕНИХ ИНФОРМАЦИЈА**

Најчешће тражене информације од Основног јавног тужилаштва у Мионици су информације учесника у поступку о фази у којој се предмет налази. Ове информације се траже и путем телефонских позива и непосредним приступањем у просторије Основног јавног тужилаштва у Мионици.

У току 2021. године, овом тужилаштву је поднето 7 захтева за приступ информацијама од јавног значаја, 4 од стране невладиних организација, 1 од стране грађанина и2 од стране медија.

Овим захтевима су траженаобавештењао стању одређених поступака и одлукама по предметима оформљеним по одређеним кривичним пријавама, као и достављање копије докумената који садрже тражену информацију.

**VI ОПИС НАДЛЕЖНОСТИ, ОВЛАШЋЕЊА И ОБАВЕЗА**

Јавни тужилац и заменик јавног тужиоца су у вршењу функције самостални од извршне и законодавне власти.

Забрањен је сваки утицај на рад јавног тужилаштва и на поступање у предметима од стране извршне и законодавне власти, коришћењем јавног положаја, средстава јавног информисања или на било који други начин којим може да се угрози самосталност у раду јавног тужилаштва (чл. 5 Закона о јавном тужилаштву).

Јавни тужилац и заменик јавног тужиоца дужни су да очувају поверење у своју самосталност у раду.

Нико изван јавног тужилаштва нема право да одређује послове јавном тужиоцу и заменику јавног тужиоца, нити да утиче на одлучивaње у предметима.

Јавни тужилац и заменик јавног тужиоца своје одлуке морају да образлажу само надлежном јавном тужиоцу.

Функција јавног тужиоца врши се у јавном интересу ради обезбеђивања примене Устава и закона, при чему се мора обезбедити поштовање и заштита људских права и основних слобода.

Функција јавног тужиоца мора се вршити непристрасно.

Јавни тужилац и заменик јавног тужиоца у вршењу своје функције поступају у складу са Етичким кодексом, који доноси Државно веће тужилаца.

Рад јавног тужиоца и заменика јавног тужиоца је јаван, осим ако законом није другачије прописано.

Јавни тужилац поступа у границама своје стварне и месне надлежности, у оквиру надлежности органа пред којим поступа.

Стварна надлежност јавног тужилаштва прописана је чланом 14 Закона о јавном тужилаштвуи одређује се у складу са одредбама закона које важе за утврђивање стварне надлежности суда (Закон о уређењу судова)пред којим јавно тужилаштво поступа, осим када законом није друкчије одређено. Одредбом члана 22 ст. 1 Закона о уређењу судова прописано је да основни суд у првом степену суди за кривична дела за која је као главна казна предвиђена новчана казна или казна затвора до десет година и 10 година ако за поједина од њих није надлежан други суд и одлучује о молби за престанак мере безбедности или правне последице осуде за кривична дела из своје надлежности.

Oсновно јавно тужилаштво у Мионици је самостални државни орган који гони учиниоце кривичних и других кажњивих дела и предузима мере за заштиту уставности и законитости. Основно јавно тужилаштво у Мионици врши своју функцију на основу Устава, закона, потврђеног међународног уговора и прописа донетог на основу закона (чл. 2 Закона о јавном тужилаштву).

Код гоњења за кривична дела, привредне преступе и прекршаје, јавни тужилац поступа пред судом и другим државним органом, предузимајући радње на које је законом овлашћен.

Јавни тужилац поступа у парничном, управном, извршном, ванпарничном и другом поступку, вршећи при томе радње на које је посебним законима овлашћен.

Основно јавно тужилаштво у Мионици поступа пред Основним судом у Мионици.

Надлежности, овлашћења и обавезе Основног јавног тужилаштва прописани су примарно Закоником о кривичном поступку.

Како је то прописано чл. 43 Законика о кривичном поступку, основно право и основна дужност јавног тужиоца је гоњење учинилаца кривичних дела. За кривична дела за која се гони по службеној дужности, јавни тужилац је надлежан да: руководи предистражним поступком, одлучује о непредузимању или одлагању кривичног гоњења, спроводи истрагу, закључи споразум о признању кривичног дела и споразум о сведочењу, подиже и заступа оптужбу пред надлежним судом, одустане од оптужбе, изјављује жалбе против неправноснажних судских одлука и да подноси ванредне правне лекове против правноснажних судских одлука, предузима друге радње када је то одређено овим закоником.

У складу са чл. 127 Закона о прекршајима, јавни тужилац је странка и у прекршајном поступку.

Наведеном одредбом је прописано да јавни тужилац: 1. предузима мере ради откривања, проналажења и прибављања потребних доказа за гоњење учинилаца прекршаја и успешно вођење прекршајног поступка пред судом, 2. подноси захтев за покретање прекршајног поступка, жалбу или ванредна правна средства против одлука суда, 3. предузима друге радње на које је овлашћен овим законом и посебним прописима.

Јавни тужилац је стварно надлежан да поступа у прекршајном поступку уколико је поднео захтев за покретање прекршајног поступка. Ако је јавни тужилац први поднео захтев за покретање прекршајног поступка, поступак ће се водити по његовом захтеву, а наставити по захтеву оштећеног или другог органа надлежног за покретање поступка ако јавни тужилац одустане од захтева.

Ако одустане од захтева за покретање прекршајног поступка, јавни тужилац је дужан да у року од осам дана од дана одустајања од захтева, обавести оштећеног или друго лице овлашћено за покретање поступка да би наставили поступак.

Ако је оштећени или други овлашћени орган за покретање прекршајног поступка већ поднео захтев за покретање поступка, поступак ће се наставити по том захтеву.

**VII ОПИС ПОСТУПАЊА У ОКВИРУ НАДЛЕЖНОСТИ, ОВЛАШЋЕЊА И ОБАВЕЗА**

Јавни тужилац руководи предистражним поступком.

Државни и други органи, правна и физичка лица пријављују кривична дела за која се гони по службеној дужности, о којима су обавештена или за њих сазнају на други начин, под условима предвиђеним законом или другим прописом. Подносилац кривичне пријаве навешће доказе који су му познати и предузеће мере да би се сачували трагови кривичног дела, предмети на којима је или помоћу којих је учињено кривично дело и други докази.

Кривична пријава се подноси надлежном јавном тужиоцу, писмено, усмено или другим средством. Ако се кривична пријава подноси усмено, о њој ће се саставити записник и подносилац ће се упозорити на последице лажног пријављивања. Ако је пријава саопштена телефоном или другим телекомуникацијским средством сачиниће се службена белешка, а ако је пријава поднесена електронском поштом сачуваће се на одговарајућем носиоцу података и одштампати. Ако је кривична пријава поднесена полицији, ненадлежном јавном тужиоцу или суду, они ће пријаву примити и одмах доставити надлежном јавном тужиоцу.

Ако јавни тужилац из саме кривичне пријаве не може оценити да ли су вероватни наводи пријаве или ако подаци у пријави не пружају довољно основа да може одлучити да ли ће спровести истрагу или ако је на други начин сазнао да је извршено кривично дело, јавни тужилац може: 1. сам прикупити потребне податке, 2. позивати грађане, под условима из члана 288. ст. 1 до 6 ЗКП, 3. поднети захтев државним и другим органима и правним лицима да му пруже потребна обавештења. За непоступање по захтеву јавног тужиоца одговорно лице се може новчано казнити до 150.000 динара, а ако и после тога одбије да да потребне податке, може се још једном казнити истом казном. Одлуку о новчаном кажњавању доноси јавни тужилац. О жалби против решења којим је изречена новчана казна, одлучује судија за претходни поступак. Жалба не задржава извршење решења. Ако није у могућности да сам предузме наведене радње, јавни тужилац ће захтевати од полиције да прикупи потребна обавештења и да предузме друге мере и радње у циљу откривања кривичног дела и учиниоца (чл. 286-288 ЗКП). Полиција је дужна да поступи по захтеву јавног тужиоца и да га обавести о мерама и радњама које је предузела најкасније у року од 30 дана од дана када је примила захтев. Јавни тужилац, државни органи и други органи односно правна лица дужни су приликом прикупљања обавештења, односно давања података да поступају обазриво, водећи рачуна да се не нашкоди части и угледу лица на које се ови подаци односе.

Јавни тужилац може одложити кривично гоњење за кривична дела за која је предвиђена новчана казна или казна затвора до пет година, ако осумњичени прихвати једну или више од следећих обавеза: 1) да отклони штетну последицу насталу извршењем кривичног дела или да накнади причињену штету; 2) да плати одређени новчани износ у корист хуманитарне организације, фонда или јавне установе; 3) да обави одређени друштвенокорисни или хуманитарни рад; 4) да испуни доспеле обавезе издржавања; 5) да се подвргне одвикавању од алкохола или опојних дрога; 6) да се подвргне психосоцијалном третману ради отклањања узрока насилничког понашања; 7) да изврши обавезу установљену правноснажном одлуком суда, односно поштује ограничење утврђено правноснажном судском одлуком.

У наредби о одлагању кривичног гоњења јавни тужилац ће одредити рок у којем осумњичени мора извршити преузете обавезе, с тим да рок не може бити дужи од годину дана. Ако осумњичени у року изврши обавезу јавни тужилац ће решењем одбацити кривичну пријаву и о томе обавестити оштећеног, а одредба чл. 51 ст. 2 ЗКП неће се примењивати.

Такође, јавни тужилац ће решењем одбацити кривичну пријаву ако из саме пријаве проистиче да: 1) пријављено дело није кривично дело за које се гони по службеној дужности; 2) је наступила застарелост или је дело обухваћено амнестијом или помиловањем или постоје друге околности које трајно искључују гоњење; 3) не постоје основи сумње да је учињено кривично дело за које се гони по службеној дужности. О одбацивању пријаве, као и о разлозима за то, јавни тужилац ће обавестити оштећеног у року од осам дана и поучити га о његовим правима (члан 51. став 1.), а ако је кривичну пријаву поднео орган полиције, обавестиће и тај орган.

У случају кривичних дела за која је прописана казна затвора до три године, јавни тужилац може одбацити кривичну пријаву ако је осумњичени, услед стварног кајања, спречио наступање штете или је штету у потпуности већ надокнадио, а јавни тужилац, према околностима случаја, оцени да изрицање кривичне санкције не би било правично.

Јавни тужилац руководи предистражним поступком. Ради вршења овлашћења јавни тужилац предузима потребне радње ради гоњења учинилаца кривичних дела. Јавни тужилац може наложити полицији да предузима одређене радње ради откривања кривичних дела и проналажења осумњичених. Полиција је дужна да изврши налог јавног тужиоца, као и да га о предузетим радњама редовно обавештава. У току предистражног поступка јавни тужилац је овлашћен да од полиције преузме вршење радње коју је полиција на основу закона самостално предузела (чл. 285 ЗКП).

Истрага се покреће против одређеног лица за које постоје основи сумњда је учинило кривично дело, као и против непознатог учиниоца када постоје основи сумње да је учињено кривично дело. У истрази се прикупљају докази и подаци који су потребни да би се могло одлучити да ли ће се подићи оптужница или обуставити поступак, докази који су потребни да се утврди идентитет учиниоца, докази за које постоји опасност да се неће моћи поновити на главном претресу или би њихово извођење било отежано, као и други докази који могу бити од користи за поступак, а чије се извођење, с обзиром на околности случаја, показује целисходним.

Истрага се покреће наредбом надлежног јавног тужиоца. Наредба о спровођењу истраге доноси се пре или непосредно после прве доказне радње коју су предузели јавни тужилац или полиција у предистражном поступку, а најкасније у року од 30 дана од дана када је јавни тужилац обавештен о првој доказној радњи коју је полиција предузела.

Истрагу спроводи надлежни јавни тужилац.

Истрага се спроводи само у погледу осумњиченог и кривичног дела на које се односи наредба о спровођењу истраге. Ако се у току истраге покаже да поступак треба проширити на које друго кривично дело или против другог лица, јавни тужилац ће наредбом проширити истрагу.

Истрага ће се прекинути ако: 1. код осумњиченог после учињеног кривичног дела наступи душевно обољење или душевна поремећеност или каква друга тешка болест због које не може учествовати у поступку; 2. нема предлога оштећеног или одобрења надлежног државног органа за гоњење, или се појаве друге околности које привремено спречавају гоњење.

Истрага се може прекинути ако: 1. се не зна боравиште осумњиченог; 2. је осумњичени у бекству или иначе није достижан државним органима.

Пре него што донесе наредбу о прекиду истраге, јавни тужилац ће прикупити све доказе о кривичном делу осумњиченог до којих се може доћи. Ако је истрага прекинута из разлога што је осумњичени у бекству или иначе није достижан државним органима, јавни тужилац ће предложити да се према осумњиченом одреди притвор.

Кад престану сметње које су проузроковале прекид, јавни тужилац ће наставити истрагу.

Јавни тужилац може у току истраге да одустане од гоњења осумњиченог и обустави истрагу ако: 1. дело које је предмет оптужбе није кривично дело, а нема услова за примену мере безбедности; 2. је кривично гоњење застарело или је дело обухваћено амнестијом или помиловањем или постоје друге околности које трајно искључују кривично гоњење; 3. нема довољно доказа за оптужење.

Када нађе да је стање ствари у истрази довољно разјашњено јавни тужилац ће донети наредбу о завршетку истраге коју ће доставити осумњиченом и његовом браниоцу, ако га има и обавестиће оштећеног о завршетку истраге.

Ако јавни тужилац по завршетку истраге одустане од кривичног гоњења обавестиће о томе осумњиченог и оштећеног (чл. 51 ст.1 ЗКП).

Јавни тужилац донеће наредбу о допуни истраге када након завршетка истраге утврди да је потребно предузети нове доказне радње. Допуну истраге јавном тужиоцу могу предложити осумњичени и његов бранилац.

Када постоји оправдана сумња да је одређено лице учинило одређено кривично дело, јавни тужилац подиже оптужницу, односно оптужни предлог када докази упућују на постојање кривичног дела за које се води скраћени поступак.

Јавни тужилац заступа оптужни акт на главном претресу.

Јавни тужилац је овлашћен да изјављује жалбе против неправноснажних судских одлука и да подноси ванредне правне лекове против правноснажних судских одлука.

**VIII НАВОЂЕЊЕ ПРОПИСА**

Основно јавно тужилаштво у Мионици у свом раду и обављању послова јавнотужилачке управе примењује следеће прописе:

*1.* ***Закон о јавном тужилаштву***(„Службени гласник РС" бр. 116/2008-27, 104/2009-3, 101/2010-4, 78/2011-3, 101/2011-273, 38/2012-39, 121/2012-7, 101/2013-13, 111/2014 одлука УС, 117/2014, 106/2015 и 63/2016-одлука УС);

*2.****Закон о седиштима и подручјима судова и јавних тужилаштава*** *("Службени гласник РС", број 101/2013);*

*3.****Законик о кривичном поступку***("Службени гласник РС", бр. 72/2011, 101/2011, 121/2012, 32/2013, 45/2013 и 55/2014);

*4.****Кривични законик*** *("Службени гласник РС", бр. 85/2005, 88/2005, 107/2005,  
72/2009, 111/2009, 121/2012, 104/201, 108/2014 и 94/2016);*

*5.****Правилник о управи у јавним тужилаштвима***("Службени гласник РС", бр. 110/2009, 87/2010, 5/12, 54/17 и 14/18);

*6.****Закон о међународној правној помоћи у кривичним стварима*** („Службени гласник РС“ број 20/09);

*7.* ***Закон о прекршајима***(„Службени гласник РС“ број 65/2013, 13/2016 и 98/2016-одлука УС).

*8.****Закон о државним службеницима*** („Службени гласник РС“ број 79/2005, 81/2005, 83/2005, 64/2007, 67/2007, 116/2008, 104/2009, 99/2014, 94/2017 и 95/2018);

*9.* ***Закон о раду*** („Службени гласник РС“ број 24/2005, 61/2005, 54/2009, 32/2013, 75/2014, 13/2017 и 113/2017),

*10.* ***Закон о платама државних службеника и намештеника*** (”Сл. Гласник РС“ бр. 62/06, 63/06 – исправка, 115/06 – исправка, 101/07, 99/10, 108/13, 99/2014 и 95/2018);

*11.* ***Закон о слободном приступу информацијама од јавног значаја*** (”Сл. Гласник РС“ бр. 120/2004, 54/2007, 104/2009 и 36/2010).

**IX УСЛУГЕ КОЈЕ ЈАВНО ТУЖИЛАШТВО ПРУЖА ЗАИНТЕРЕСОВАНИМ ЛИЦИМА**

Подаци који се односе на услуге које Основно јавно тужилаштво пружа заинтересованим лицима наведени су у IV поглављу информатора сагласно чл. 61 - 65. Правилника о управи у јавним тужилаштвима и у складу са Законом о слободном приступу информацијама од јавног значаја.

Осим наведеног, ОЈТ у Мионици одлучује о поднетим представкама и притужбама.

Свако ко има оправдан интерес и обратио се јавном тужилаштву за поступање у стварима за које је надлежно јавно тужилаштво, има право на подношење представке или притужбе на рад јавног тужилаштва и да о одлуци по представци или притужби буде обавештен.

Представка је молба, притужба или други поднесак грађана или правних лица ради ефикасног остваривања и заштите својих права.

Притужба је правно средство којим се обраћају грађани, правна лица, државни органи или органи аутономне покрајине и јединица локалне самоуправе јавном тужилаштву ради законитог и експедитивног решавања њихових захтева поводом поступања у предметима.

Представка или притужба на рад заменика јавног тужиоца или запосленог, подноси се јавном тужиоцу, а на рад јавног тужиоца, непосредно вишем јавном тужиоцу.

Јавни тужилац је дужан да о основаности представке или притужбе писмено обавести подносиоца притужбе односно представке.

Јавни тужилац је дужан да обавести подносиоца представке или притужбе о предузетим мерама у року од 30 дана од дана пријема притужбе, односно представке.

Уколико су представка или притужба поднете преко Државног већа тужилаца, министарства надлежног за правосуђе, Републичког јавног тужилаштва или другог надређеног јавног тужилаштва, о основаности притужбе и предузетим мерама обавештавају се и ови органи.

Јавни тужилац сачињава службену белешку у којој се констатује да подносилац злоупотребљава право на подношење притужбе. Сматраће се да подосилац притужбе злоупотребљава право уколико притужба има претежно неразумну или увредљиву садржину или уколико подносилац учестало подноси притужбе исте или сличне садржине.

Уколико је притужба неразумљива, јавни тужилац је дужан да подносиоцу притужбе укаже на неразумљивост и да га позове да уреди садржину притужбе у року од осам дана од дана пријема притужбе. Уколико подносилац у предвиђеном року притужбу не уреди, јавни тужилац о томе сачињава службену белешку и обавештава подносиоца притужбе.

Једна од услуга које ОЈТ у Мионици пружа на основу чл. 299 Законика о кривичном поступку огледа се у извршењу поверених појединих доказних радњи.

Наиме, у току истраге јавни тужилац може поверити предузимање појединих доказних радњи јавном тужиоцу који поступа пред судом на чијем подручју треба предузети те радње, а ако је за подручја више судова одређен један суд за пружање правне помоћи – јавном тужиоцу који поступа пред тим судом.

Јавни тужилац коме је поверено предузимање појединих доказних радњи предузеће по потреби и друге доказне радње које са овим стоје у вези или из њих проистичу.

Ако јавни тужилац коме је поверено предузимање појединих доказних радњи није за то надлежан, доставиће предмет надлежном јавном тужиоцу и о томе ће обавестити јавног тужиоца који му је предмет доставио.

**X ПОСТУПАК РАДИ ПРУЖАЊА УСЛУГА**

Поступак ради пружања услуга предвиђен је у IV, IX и XX делу овог информатора.

**XI ПРЕГЛЕД ПОДАТАКА О ПРУЖЕНИМ УСЛУГАМА**

Основном јавном тужилаштву је у току 2021. године поднето 7 захтева за приступ информацијама од јавног значаја.

Што се тиче осталих пружених услуга, њиховог броја и врсте, времена када су пружене, број случајева када су коришћена правна средства по неком основу, ови подаци се могу утврдити увидом у одговарајуће уписнике ОЈТ у Мионици и друге евиденције о раду овог тужилаштва.

**XII ПОДАЦИ О ПРИХОДИМА И РАСХОДИМА**

Укупан приход Основног јавног тужилаштва у 2021. години, за период од 01.01.2021. – 31.12.2021. године износи 16.278.262,60 динара.

Укупан расход Основног јавног тужилаштва у 2021. години, за период од 01.01.2021. – 31.12.2021. године износи 16.278.262,60 динара.

С обзиром да је ово Тужилаштво индиректан буџетски корисник, стога није имало остварену добит.

**XIII ПОДАЦИ О ЈАВНИМ НАБАВКАМА**

У току 2021. године, Основно јавно тужилаштво у Мионици је имало набавке добара и услуга на које се Закон о јавним набавкама не примењује, у складу са одредбама чл. 39 ст. 2 ЗЈН, с обзиром да је укупна вредност ових набавки на годишњем нивоу мања од 1.000,000,00 динара. Притом, код ових набавки, веће вредности, вршена је сходна примена ЗЈН (набавка опреме, канцеларијског материјала и услуга одржавања).

Укупна вредност набавки за 2021. годину износила је **273.270,17 динара без ПДВ, односно 319.270,20 са ПДВ.**

**XIV ПОДАЦИ О ДРЖАВНОЈ ПОМОЋИ**

Основно јавно тужилаштво у Мионици није додељивало средства другим лицима која имају карактер државне помоћи, нити је иста добијало од других.

**XV ПОДАЦИ О ИСПЛАЋЕНИМ ПЛАТАМА, ЗАРАДАМА И ДРУГИМ ПРИМАЊИМА**

За период од 01.01.2021. – 31.12.2021. године укупан износ за бруто зараде запослених (411111) јесте 9.040.652,12 динара. Остали подаци су следећи:

- 231111 - нето зараде – 6.518.080,53,

- 231311 - допринос за ПИО – 1.265.691,31 динара,

- 231411- допринос за ЗО – 465.593,60 динара,

- 231511 - допринос за незапосленост – 67.804,89 динара,

- 231211 - порез на зараде –723.481,79 динара.

Доприноси на терет послодавца износе:

- 234111 - доприноси за ПИО – 1.039.674,98 динара,

- 234211 - доприноси за здравство – 465.593,60 динара,

- 234311 - доприноси за незапосленост – 0,00

**XVI ПОДАЦИ О СРЕДСТВИМА РАДА**

Средства рада Основног јавног тужилаштва у Мионици су исказана у књиговодственом стању овог тужилаштва. Преглед укупних основних средстава износи:

- набавна вредност – 1.663.222,54 динара

- исправка вредности – 1.257.347,89 динара

- садашња вредност – 497.871,65 динара

Средства рада са којима ово тужилаштво располаже јесу:

1. рачунари: стони – 7 јединица + 6 донација =13 јединица

2. штампачи: 7 јединица+ 6 донација + 1 штампач у 2021. години =14 јединица

3. факс апарат: 2. Јединице

4. мултифункционални штампач 1 јединица

5. скенери 2 јединице

6. Ing pro – приступ судској пракси, као и регистру прописа

У складу са Законом о буџету Републике Србије за 2019.годину, представљен је извод из табеларног прегледа додељених апропријација и то:

**Шифра економске класификације, износи**

|  |  |
| --- | --- |
| Стални трошкови - 421 | 700.000,00 |
| Накнада трошкова за запослене - 415 | 691.158,87 |
| Трошкови путовања - 422 | 40.000,00 |
| Услуге по уговору - 423 | 3.100.000,00 |
| Текуће поправке и одржавање - 425 | 20.000,00 |
| Материјали - 426 | 250.000,00 |
| Порези, обавезне таксе и казне - 483 | 1.000,00 |
| Остале помоћи -414- | отпремнина 166.212,00 166.212,00 403.326,00 403.326,00,18 |
| - 414- | стимулација 606.988,00 |
| - 413 | 9.000,00  403.326,00 |
| 23 |  |
| Исплата јубиларне награде - 416 | 121.862,00 |

**XVII ЧУВАЊЕ НОСАЧА ИНФОРМАЦИЈА**

Носачи информација које ово тужилаштво поседује чувају се у писарници, кадровској служби, обрачунској служби и архиви.

Основно јавно тужилаштво у Мионици поседује следеће носаче информација: уписнике и предмете који се чувају у писарници, рачунаре, архивиране предмете који се чувају у архиви, евиденције запослених са подацима о њиховим примањима, који се чувају у писарници и рачуноводству, извештаји о раду тужилаштва који се чувају у архиви.

Основно јавно тужилаштво у Мионици чува носаче информација у складу са одредбама Правилника о управи у јавним тужилаштвима и нико осим запослених нема приступ носачима информација.

Предмети за које је утврђено да се у писарници држе у евиденцији до одређеног рока, стављају се у роковник предмета. Роковник предмета састоји се из фасцикли у коју се предмети стављају према последњем дану рока и редном броју. Уместо фасцикли могу се користити посебни ормани са преградцима. Лице које води уписник дужно је да на дан пре истека рока предмет преда у рад обрађивачу. Ако је по предмету стигло какво писмено пре истека рока, предмет ће се одмах предати у рад.

У току радног времена списи и други материјали се не смеју остављати без надзора. Штамбиљи, печати и жигови држе се тако да буду приступачни само ономе ко њима рукује. По завршетку радног времена, списи, други материјали, печати, жигови и штамбиљи, држе се у закључаним касама, орманима или столовима.

Предмет је коначно решен у тужилаштву када је одлука по одређеном предмету донета и отпремљена, односно када је отпремљено обавештење о донетој одлуци. После доношења правноснажне одлуке по појединим предметима обрађивач предмета прегледа списе и одређује стављање у архиву, а уписничар на омоту означује рок чувања.

**XVIII ВРСТЕ ИНФОРМАЦИЈА У ПОСЕДУ**

Основно јавно тужилаштво у Мионици поседује податке у вези са предметима, извештаје о раду, документа запослених, Правилник о систематизацији радних места, документације о платама запослених и др.

Основно јавно тужилаштво у Мионици поседује следеће врсте информација:

- информације из уписника и предмета,

- информације о запосленима из личних листова и информације о њиховим зарадама,

- примљену електронску пошту,

- документацију о извршеним плаћањима

- закључене уговоре,

- документацију о спроведеним конкурсима.

У Основном јавном тужилаштву у Мионици у току 2018. године формирано је: 341 КТ предмета (уписник за пунолетне учиниоце кривичних дела), 645 КТР предмета (уписник за молбе, притужбе, предлоге, извештаје и друге поднеске физичких и јавних лица и грађана, као и за вођење написа у јавним гласилима и уписивање сазнања о догађајима од значаја за рад јавног тужилаштва, за кривичне пријаве које су неразумљиве, које се не могу сматрати било каквим извором сазнања о кривичном делу ли учиниоцу и које су из других разлога неподесне за КТ уписник) и 189 КТН предмета (уписник за непознате учиниоце кривичних дела), а остали предмети су уведени у друге уписнике.

**Начин вођења евиденције**

У Основном јавном тужилаштву у Мионици воде се евиденције у форми уписника, од којих су најзначајнији:

Уписник за пунолетне учиниоце кривичних дела ....................................................“КТ“

Уписник за непознате учиниоце кривичних дела ................................................"КТН"

Уписник за остале кривичне предмете .................................................................."КТР"

Евиденција лица према којима је примењено одлагање кривичног гоњења или  
одбачена кривична пријава применом начела опортунитета - чл. 283. и 284.  
ЗКП .........................................................................................................................."КЕО"

Уписник пријављених за пивредне преступе ……….....……............................... ''КП"

Уписник за евиденцију одузетог новца ........................................................."КДП I“

Уписник за евиденцију одузетих предмета ....................................................."КДП II"

Уписник за евиденцију непознатих учиниоца-истраге.....................................“КТНИ“

Уписник за прекршајне предмете ..........................................................................."УТ"

Уписник за административне предмете и акте ......................................................... "А"

Уписник за предмете са ознаком тајности строго поверљиво ................."Стр. пов"

Уписник за предмете са ознаком степена тајности поверљиво ........................."Пов"

Уписник за финансијско-материјалне послове ........................................................."Р"

Уписник за правна лица као учиниоце кривичних дела ................................."КТПЛ"

Уписник за предмете о поднетим предлозима и закључењу споразума о  
признању кривице ...................................................................................................... "СК"

Уписник за одузимање имовинске користи проистекле из кривичног дела ................................................................................................................................... "ОИК"

Уписник о захтевима и одлукама о остваривању права за приступ информацијама од јавног значаја - "ПИ' '' ........................................................................................................................ „ПИ“

**XIX ВРСТЕ ИНФОРМАЦИЈА КОЈИМА ДРЖАВНИ ОРГАН ОМОГУЋАВА ПРИСТУП**

Приступ одређеним информацијама које поседује ово тужилаштво може бити ускраћен у зависности од тога која врста информације се тражи, у којој је фази поступка и сл., све на начин наведен у поглављима X и IV овог информатора.

**XX ИНФОРМАЦИЈЕ О ПОДНОШЕЊУ ЗАХТЕВА ЗА ПРИСТУП ИНФОРМАЦИЈАМА**

Информација од јавног значаја, сагласно Закону о слободном приступу информацијама од јавног значаја („Сл. гласник РС", бр. 120/2004, 54/2007, 104/2009 и 36/2010, даље Закон) је информација којом располаже орган јавне власти, настала у раду или у вези са радом органа јавне власти, садржана у одређеном документу, а односи се на оно што јавност има оправдан интерес да зна.

Сматра се да оправдани интерес јавности да зна постоји увек када се ради о информацијама којима располаже орган власти које се односе на угрожавање, односно заштиту здравља становништва и животне средине, а ако се ради о другим информацијама којима располаже орган власти, сматра се да оправдани интерес јавности да зна, из чл. 2. Закона, постоји, осим ако орган власти докаже супротно.

Да би се информација сматрала информацијом од јавног значаја није битно на ком носачу информација (папир, трака, филм, електронски медији и слично) се налази документ који садржи информацију, датум настанка информације, начин сазнавања или друга својства информације (чл. 2. Закона)

Сагласно чл. 5 Закона о слободном приступу информацијама од јавног значаја, свако има право да му буде саопштено да ли Основно јавно тужилаштво у Мионици поседује одређену информацију од јавног значаја, односно да ли му је она иначе доступна. Свако има право да му се информација од јавног значаја учини доступном тако што ће му се омогућити увид у документ који садржи информацију од јавног значаја, право на копију тог документа, као и право да му се, на захтев, копија документа упути поштом, факсом, електронском поштом или на други начин.

Свако физичко и правно лице, у складу са Законом, има право да поднесе захтев за приступ информацијама од јавног значаја којима располаже ово Тужилаштво.

Захтев мора бити јасан, прецизан и садржати све податаке предвиђене Законом о слободном приступу информацијама од јавног значаја, како би се по истом могло поступати.

У прилогу овог информатора се налази образац захтева за приступ информацији од јавног значаја.

Информације од јавног значаја могу се тражити на један од следећих начина:

- у писаној форми на поштанску адресу: „Основно јавно тужилаштво у Мионици, улица Војводе Мишића бр. 28“ или предајом непосредно поднеска писарници овог тужилаштва у Мионици на наведеној адреси, сваког радног дана у току радног времена - од 7,30 до 15,30 часова,

- електронском поштом на адресу: [osjtmio@mts.rs](mailto:osjtmio@mts.rs)

- усмено на записник у просторијама Oсновног јавног тужилаштва у Мионици, сваког радног дана између 7,30 и 15,30 часова.

Писмени захтев мора садржати назив тужилаштва, име, презиме и адресу тражиоца, као и што прецизнији опис информације која се тражи. Тражилац не мора навести разлоге за подношење захтева.

Приступ информацијама тужилаштво је дужно да омогући и на основу усменог захтева тражиоца који се саопштава на записник, при чему се такав захтев уноси у посебну евиденцију и примењују се рокови као да је захтев поднет писмено.

Тужилаштво је дужно да без одлагања, а најкасније у року од 15 дана од дана пријема захтева, тражиоца обавести о поседовању информације, стави му на увид документ који садржи тражену информацију, односно изда му или упути копију тог документа. Копија документа је упућена тражиоцу даном напуштања писарнице тужилаштва.

Ако се захтев односи на информацију за коју се може претпоставити да је од значаја за заштиту живота или слободе неког лица, односно за угрожавање или заштиту здравља становништва и животне средине, орган власти мора да обавести тражиоца о поседовању те информације, да му стави на увид документ који садржи тражену информацију, односно да му изда копију тог документа најкасније у року од 48 сати од пријема захтева.

Ако тужилаштво није у могућности из оправданих разлога да најкасније у року од 15 дана обавести тражиоца о поседовању информације, да му стави на увид документ који садржи тражену информацију, да му изда, односно упути копију тог документа, дужно је да о томе одмах обавести тражиоца и одреди накнадни рок, који не може бити дужи од 40 дана од дана пријема захтева у коме ће тражиоца обавестити о поседовању информације, ставити му на увид документ који садржи тражену информацију, издати му односно упутити копију тог документа.

Ако тужилаштво удовољи захтеву тражиоца, неће издати посебно решење, него ће о томе сачинити службену белешку.

Тужилаштво ће издвојити само тражени документ, односно информацију и доставити је тражиоцу односно омогућити му увид у ту информацију.

Тражилац врши увид у тражену информацију у писарници тужилаштва односно у другој просторији коју одреди тужилац уз обавезно присуство тужиоца или заменика кога он одреди, односно овлашћеног радника тужилаштва. Истом ће бити омогућен увид на начин којим се не ремети рад тужилаштва.

Ако тужилаштво одбије да у целини или делимично обавести тражиоца о поседовању информације, да му стави на увид документ који садржи тражену информацију, да му изда, односно упути копију тог документа, дужно је да донесе решење о одбијању тог захтева и да то решење писмено образложи, као и да у решењу упути тражиоца на правна средства која може изјавити против таквог решења.

Против решења тужилаштва којим се одбија захтев, дозвољена је жалба у року од 15 дана од дана пријема решења Поверенику за информације од јавног значаја и заштиту података о личности.

Када Тужилаштво не поседује тражену информацију, проследиће захтев Поверенику за информације од јавног значаја и обавестити тражиоца.

Ако тужилаштво на захтев не одговори у року, тражилац може уложити жалбу Поверенику за информације од јавног значаја и заштиту података о личности, осим у случајевима утврђеним овим законом.

Ако захтев за слободан приступ информацијама од јавног значаја не садржи податке који су, као обавезни, предвиђени Законом, односно ако није уредан, овлашћено лице тужилаштва дужно је да поучи тражиоца упутством о допуни како да те недостатке отклони. Ако тражилац у року од 15 дана од дана пријема упутства о допуни то не учини, а недостаци су такви да се по захтеву не може поступити, тужилаштво доноси закључак о одбацивању захтева као неуредног. Против овог закључка тражилац информације нема право на жалбу.

О поднетом захтеву одлучује јавни тужилац, односно заменик јавног тужиоца кога одреди јавни тужилац, као и колегијум Тужилаштва у предметима од посебног значаја.

Јавни тужилац и лица која он одреди: примају захтеве за приступ информацијама од јавног значаја; обавештавају тражиоца о поседовању информација и обезбеђују увид у документ који садржи тражену информацију, односно достављају тражену информацију; одбијају захтеве посебно образложеним решењем и пружају тражиоцима неопходну помоћ за остваривање њихових права.

Тужилаштво ће писменим путем обавестити тражиоца информације да ли је одобрило приступ информацији делимично или у целини, на начин предвиђен законом. Пре давања тражене информације, Тужилаштво може затражити мишљење од Вишег јавног тужиоца или Републичког јавног тужилаштва о томе да ли то штети интересима поступка.

У вези са остваривањем права могуће је наплатити само трошкове умножавања и упућивања копије документа који садржи тражену информацију, а не и друге евентуалне трошкове које орган има у вези са поступањем по захтеву, све у складу са трошковником који прописује Влада Републике Србије.

Увид у тражени документ се не наплаћује.

Фотографисање докумената није дозвољено.

Права из овог Закона припадају свима под једнаким условима, без обзира на држављанство, пребивалиште, боравиште, односно седиште или лично својство, као што је раса, вероисповест, национална и етичка припадност, пол и сл.

Орган власти не сме стављати у бољи положај ни једног новинара или јавно гласило, када је више њих упутило захтев, тако што ће само њему или њему пре него другим новинарима или јавним гласилима омогућити остваривање права на приступ информацијама од јавног значаја.

Права из Закона могу се изузетно подврћи ограничењима прописаним самим законом ако је то неопходно у демократском друштву ради заштите од озбиљне повреде претежнијег интереса заснованог на уставу и закону. Ни једна одредба Закона не сме се тумачити на начин који би довео до укидања неког права које Закон признаје или до његовог ограничења у већој мери од оне која је прописана у ставу 1. овог члана.

Тужилаштво ће одбити захтев за приступ информацијама, посебно ако би се тиме:

- угрозили живот, здравље, сигурност или које друго важно добро неког лица,

**-** угрозило, омело или отежало спречавање или откривање кривичног дела, оптужење за кривично дело, вођење преткривичног поступка, вођењесудског поступка, извршење пресуде или спровођење казне, или који други правно уређен поступак, или фер поступање и правично суђење;

- озбиљно угрозила одбрана земље, национална или јавна безбедност, или  
међународни односи;

- битно умањила способност државе да управља економским процесима у земљи или битно отежало остварење оправданих економских интереса;

- учинила доступном информација или документ за коју је прописима или службеним актом заснованим на закону одређено да се чува као државна, службена, пословна или друга тајна, односно спис који је доступан само одређеном кругу лица, а због чијег би одавања могле наступити тешке правне или друге последице по интересе заштићене законом који претежу над интересом за приступ информацији;

- учиниле доступним информације од интереса за Републику Србију чијим би  
откривањем неовлашћеном лицу настала штета, ако је потреба заштите интереса Републике Србије претежнија од интереса за слободни приступ информацијама од јавног значаја, које су од стране лица одређених у чл. 9 Закона о слободном приступу информацијама од јавног значаја одређене као тајне, односно да носе ознаке „државна тајна", „строго поверљиво", „поверљиво" и „интерно".

Тужилаштво ће одбити захтев за приступ информацијама и у случајевима информација:

- које се односе на личне интересе и приватност трећих лица, као и на поверљиве  
економске интересе трећих лица;

- када су малолетна лица оштећена кривичним делом, односно када се откривањем информације могу угрозити права и интереси малолетних лица;

- када се тражене информације односе на кривична дела против достојанства  
личности и морала - глава 10. Кривичног законика, односно на идентитет оштећених;

- када се ради о поштовању претпоставке невиности;

- када се ради о очигледној злоупотреби права на приступ информацијама;

- када су предмет захтева решење о одбачају кривичне пријаве, односно службена белешка о одустанку од даљег кривичног гоњења;

- када се утврди да нису у питању информације од јавног значаја.

Начин подношења захтева за приступ информацијама наведен је у поглављу X и у поглављу IV информатора.

**XXI ПРЕЛАЗНЕ И ЗАВРШНЕ ОДРЕДБЕ**

Овај Информатор ступа на снагу осмог дана од дана објављивања на огласној табли Основног јавног тужилаштва у Мионици.

**ОСНОВНИ ЈАВНИ ТУЖИЛАЦ**

**Снежана Јовановић**

**ПРИЛОГ**

**Образац захтева за приступ информацији од јавног значаја:**

**Основном јавном тужилаштву у Мионици**

**Мионица,**

**Ул. Војводе Мишића бр. 28**

**З А Х Т Е В**

**за приступ информацији од јавног значаја**

На основу члана 15. ст. 1. *Закона о слободном приступу тформацијама од*

*јавног значаја (*"Службени гласник РС", бр. 120/2004, 54/2007, 104/2009 и 36/2010), од горе наведеног органа захтевам:\*

* обавештење да ли поседује тражену информацију;
* увид у документ који садржи тражену информацију;
* копију документа који садржи тражену информацију;
* достављање копије документа који садржи тражену информацију:\*\*
* поштом;
* електронском поштом;
* факсом;
* на други начин:\*\*\*

Овај захтев се односи на следеће информације:

(навести што прецизнији опис информације која се тражи, као и друге податке који

олакшавају проналажење тражене информације)

Тражилац информације /Име и презиме/

У ,

Адреса

Дана: . 20 . године

Потпис

\* У кућици означити која законска права на приступ информацијама желите да

остварите.

\*\* У кућици означити начин достављања копије документа.

\*\*\* Када захтевате други начин достављања обавезно уписати који начин достављања захтевате.